
Referat de aprobare
la Proiectul de hotarare  privind aprobarea utilizarii excedentului bugetului local 
in cursul anului 2026

În conformitate cu prevederile art. 58 din Legea nr. 273/2006 privind finanţele publice locale, cu modificările şi completările ulterioare, excedentul anual al bugetului local rezultat la încheierea exercițiului bugetar aferent anului 2025, pe cele două secţiuni, după efectuarea regularizărilor în limita sumelor defalcate din unele venituri ale bugetului de stat și a transferurilor din bugetul de stat sau din alte bugete, precum şi după achitarea plăților restante, se reportează în exercițiul financiar următor şi se utilizează, în baza hotărârilor autorităților deliberative, astfel: 
a) ca sursă de finanţare a cheltuielilor secţiunii de dezvoltare; 
b) pentru acoperirea temporară a golurilor de casă provenite din decalajele între veniturile şi cheltuielile secţiunilor de funcţionare și dezvoltare în anul curent, în limita disponibilului rezultat în urma aplicării prevederilor lit.a); 
c) pentru acoperirea definitivă a eventualelor deficite ale secţiunilor de funcţionare și dezvoltare, după caz, la sfârşitul exercițiului bugetar. 
Excedentul bugetului local rezultat la încheierea exercițiului bugetar aferent anului 2025 este în sumă de 1.076.674,04 lei și se va utiliza în anul 2026 pentru finanțarea secțiunii de dezvoltare.
 Având în vedere cele prezentate mai sus, propun Consiliului Local al comunai Casin, spre analiză şi aprobare, proiectul de hotărâre în forma prezentată. 

